**projektas**

**reg. Nr. T-200**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PASVALIO ,,RIEŠUTO“ MOKYKLAI DALYVAUTI ATRANKOJE**

2022 m. rugsėjo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu bei 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, įgyvendindama Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (su visais aktualiais pakeitimais), 21 punktą, vykdydama Regioninių specialiojo ugdymo centrų kūrimo ir jų veiklos aprašo, patvirtinto Lietuvos Respublikos švietimo, mokslo ir sporto ministro 2022 m. spalio 6 d. įsakymu Nr. V-1597 ,,Dėl Regioninių specialiojo ugdymo centrų kūrimo ir jų veiklos aprašo patvirtinimo“, 14.1 papunktį ir įgyvendindama Pasvalio rajono savivaldybės bendrojo ugdymo mokyklų tinklo pertvarkos 2021–2025 metų bendrąjį planą, patvirtintą Pasvalio rajono savivaldybės tarybos 2021 m. kovo 31 d. sprendimu Nr. T1-61 ,,Dėl Pasvalio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“ (su visais aktualiais pakeitimais), Pasvalio ,,Riešuto“ mokyklos nuostatų, patvirtintų Pasvalio rajono savivaldybės tarybos 2019 m. liepos 24 d. sprendimu Nr. T1-149 „Dėl Pasvalio specialiosios mokyklos pavadinimo pakeitimo ir nuostatų patvirtinimo“, 79 punktą bei atsižvelgdama į Pasvalio ,,Riešuto“ mokyklos tarybos 2022 m. rugpjūčio 31 d. nutarimą Nr.V7-6, Pasvalio rajono savivaldybės taryba nusprendžia:

 1. Sutikti, kad Pasvalio ,,Riešuto“ mokykla dalyvautų specialiųjų mokyklų, pretenduojančių tapti Regioniniais specialiojo ugdymo centrais, atrankoje.

 2. Įsipareigoti, gavus Lietuvos Respublikos švietimo, mokslo ir sporto ministro pritarimą, Pasvalio ,,Riešuto“ mokyklą pertvarkyti į Regioninį specialiojo ugdymo centrą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto vyr. specialistė Virginija Bajoriūnaitė

2022-10-12

Suderinta DVS Nr. RTS-216

Pasvalio rajono savivaldybės tarybai

**AIŠKINAMASIS RAŠTAS**

dėl **SUTIKIMO PASVALIO ,,RIEŠUTO“ MOKYKLAI DALYVAUTI ATRANKOJE**

**2022-10-12**

Pasvalys

**1. Sprendimo projekto rengimo pagrindas.**

 Lietuvos Respublikos švietimo, mokslo ir sporto ministro 2022 m. spalio 6 d. įsakymas Nr. V-1597 ,,Dėl Regioninių specialiojo ugdymo centrų kūrimo ir jų veiklos aprašo patvirtinimo“.

**2. Sprendimo projekto tikslai ir uždaviniai.**

Pritarti Pasvalio ,,Riešuto“ mokyklos dalyvavimui specialiųjų mokyklų, pretenduojančių tapti Regioniniais specialiojo ugdymo centrais, atrankoje.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Lietuvos Respublikos švietimo, mokslo ir sporto ministras 2022 m. spalio 6 d. įsakymu Nr. V-1597 ,,Dėl Regioninių specialiojo ugdymo centrų kūrimo ir jų veiklos aprašo patvirtinimo“ patvirtino Regioninių specialiojo ugdymo centrų kūrimo ir jų veiklos aprašą (toliau – Aprašas). Aprašas apibrėžia regioninio specialiojo ugdymo centro (toliau – Regioninis centras) tikslą, uždavinius, funkcijas, savivaldybių specialiųjų mokyklų, specialiojo ugdymo centrų, specialiųjų mokyklų, specialiųjų mokyklų-daugiafunkcių centrų, skirtų mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių (toliau – Specialioji mokykla), struktūros pertvarkymą į Regioninius centrus, Specialiųjų mokyklų, pretenduojančių tapti Regioniniais centrais, atrankos tvarką ir kriterijus, Regioninio centro finansavimą.

Aprašo 14 punkte numatyta, kad Savivaldybės, kurios teritorijoje yra Specialioji mokykla ir kuri pretenduoja tapti Regioniniu centru, administracijos direktorius Ministerijai pateikia mokyklos savininko teises ir pareigas įgyvendinančios institucijos sprendimo dėl sutikimo Specialiajai mokyklai dalyvauti atrankoje ir dėl įsipareigojimo atrinkus Specialiąją mokyklą pertvarkyti į Regioninį centrą, kopiją bei pagal Aprašo priedą užpildytą klausimyną

Atranką vykdo švietimo, mokslo ir sporto ministro sudaryta atrankos komisija iki 2022 m. gruodžio 31 d. Švietimo, mokslo ir sporto ministras, atsižvelgdamas į Komisijos siūlymą, tvirtina Specialiųjų mokyklų, siūlomų pertvarkyti į Regioninius centrus, sąrašą.

Gavus Lietuvos Respublikos švietimo, mokslo ir sporto ministro pritarimą, Pasvalio ,,Riešuto“ mokykla pertvarkoma į Regioninį specialiojo ugdymo centrą.

Pasvalio ,,Riešuto“ mokyklos taryba pritaria mokyklos dalyvavimui atrankoje (Mokyklos tarybos posėdžio protokolo išrašas 2022-08-31 Nr. V7-6).

**4. Skaičiavimai, išlaidų sąmatos, finansavimo šaltiniai.**

Regioninio centro veikla finansuojama iš valstybės biudžeto specialių tikslinių dotacijų savivaldybių biudžetams, savivaldybių biudžetų ir kitų finansavimo šaltinių

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.**

Nėra.

1. **Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius, Pasvalio ,,Riešuto“ mokykla.

PRIDEDAMA. Pasvalio ,,Riešuto“ mokyklos 2022 m. spalio 12 d. raštas Nr. V3-151 ,,Dėl pritarimo dalyvauti specialiųjų mokyklų, pretenduojančių tapti regioniniais centrais, atrankoje“.

Švietimo ir sporto skyriaus vyr. specialistė Virginija Bajoriūnaitė